CELEX: 62012TN0438
Language: lt
Date: 2012-10-05 00:00:00
Title: Byla T-438/12: 2012 m. spalio 5 d. pareikštas ieškinys byloje Global Steel Wire prieš Komisiją

1.12.2012   
            
            
               LT
            
            
               Europos Sąjungos oficialusis leidinys
            
            
               C 373/11
            
         2012 m. spalio 5 d. pareikštas ieškinys byloje Global Steel Wire prieš Komisiją
   
   (Byla T-438/12)
   2012/C 373/17
   Proceso kalba: ispanų
   
      Šalys
   
   
      Ieškovė: Global Steel Wire, SA (Serdanjola del Valjesas, Ispanija), atstovaujama advokato F. González Díaz ir advokatės P. Herrero Prieto
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti, remiantis SESV 264 straipsniu, 2012 m. liepos 25 d. Europos Komisijos sprendimą byloje COMP/38.344 — Įtempiamoji armatūra;
            
         
               —
            
            
               remiantis Europos Sąjungos Teisingumo Teismo statuto 24 straipsniu ir Bendrojo Teismo procedūros reglamento 64 straipsnio 3 dalies d punktu, įpareigoti Komisiją pateikti dokumentus, skaičiavimus ir nurodyti kitas faktines ir (arba) teisines aplinkybes, kuriomis ji rėmėsi patenkindama prašymus, grindžiamus Proderac, CB, ITAS, OriMartin, Siderúrgica Latina Martin nepajėgumu sumokėti baudą, ir (arba) prašymą sumažinti ArcelorMittal baudos dydį;
            
         
               —
            
            
               bet kuriuo atveju priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu ginčijamas Europos Komisijos sprendimas, kuriuo atmestas ieškovės Komisijai pateiktas prašymas, grindžiamas nepajėgumu sumokėti baudą, ir (arba) prašymas atidėti baudos mokėjimą, atleidžiant nuo pareigos pateikti banko garantiją.
   Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas grindžiamas fakto ir teisės klaidomis, padarytomis vertinant ieškovės pajėgumą sumokėti baudą.
            
         
               2.
            
            
               Antrasis ieškinio pagrindas grindžiamas fakto ir teisės klaidomis vertinant ieškovės akcininkų pajėgumą sumokėti baudą.
            
         
               3.
            
            
               Trečiasis ieškinio pagrindas grindžiamas nediskriminavimo principo pažeidimu, nes Komisija pripažino kitų sektoriaus įmonių nepajėgumą sumokėti baudą, sumažino baudos dydį ar atleido nuo pareigos pateikti garantiją.
            
         
               4.
            
            
               Ketvirtasis ieškinio pagrindas grindžiamas teisės į gynybą pažeidimu.
               
                           —
                        
                        
                           Pirma, Komisija nesuteikė ieškovei galimybės pareikšti savo nuomonę.
                        
                     
                           —
                        
                        
                           Antra, Komisija pažeidė kompetencijos taisykles, nes pažeidė kolegialumo principą.
                        
                     
                           —
                        
                        
                           Galiausiai Komisija pažeidė pareigą motyvuoti.